**REGJISTRI I KËRKESAVE DHE PËRGJIGJEVE TETOR – DHJETOR 2024**

**GJYKATA ADMINISTRATIVE E APELIT**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor*[[1]](#footnote-1)*** | **Data e kërkesës*[[2]](#footnote-2)*** | **Objekti i kërkesës**  ***[[3]](#footnote-3)*** | **Data e përgjigjes*[[4]](#footnote-4)*** | **Përgjigja**  ***[[5]](#footnote-5)*** | **Mënyra e përfundimit të kërkesës**  ***[[6]](#footnote-6)*** | **Tarifa**  ***[[7]](#footnote-7)*** |
| 1 | 27.09.2024  26.09.2024 | Kërkohet informacion. | 01.10.2024  26.09.2024 | Unë kërkuesi \*\*\*\*\*, ju drejtohem me anë të kësaj kërkese për informacion bazuar në ligjin 119/2014 “Për të drejtën e informimit në Republikën e Shqipërisë, si më poshtë vijon;  **1.**      Për arsye të një punimi kërkimor në lidhje me afatin e aryeshëm (neni 399/2 Kodit të Procedurës Civile), **do të doja nga ana juaj të dija, se sa është numri i çështjeve të regjistruar pranë Gjykatës suaj, që presin për t’u gjykuar deri më tani?**  Sa më sipër, nga ana juaj kërkoj informacion për pyetjet sa më lart.  SQARIM: Ju theksoj gjithashtu se, referuar frymës që i jep Ligji 119/2014 Për të drejtën e informimit”, nuk cënoj asnjë informacion konfidencial të ndonjë shtetasi, pasi nga ana ime kjo kërkesë nuk i referohet ndonjë personi konkret, por një informacioni në përgjithësi.  **Kjo kërkesë dërguar me anë të kësaj poste elektronike, ka vlerë të plotë ligjore, referuar edhe nenit të mëposhtëm:**  Neni 11, i Ligjit 119/2014 parashikon se:  “*Kërkesa për informim bëhet me shkrim dhe dërgohet dorazi, me postë  ose me postë elektronike, duke paraqitur saktë identitetin e kërkuesit dhe nënshkrimin e tij. Në çdo rast, kërkesa regjistrohet në Regjistrin e Kërkesave dhe Përgjigjeve, të parashikuar në nenin 8 të këtij ligji”.*  Përsa kërkoni, referuar pikës 1 e 2 të nenit 11, të Ligjit 119/2014 "Për të Drejtën e Informimit" i ndryshuar, ju ftojmë që kërkesën për informacion ta paraqisni në formën e parashikuar në ligj, përmes plotësimit të saktë të formatit "**Kërkesë për informacion**", të cilin  për lehtësi po jua bashkëlidhim, nënshkrimit dhe shoqërimit të tij me dokumentin tuaj identifikues. Kërkesa për informacion, e dërguar sipas përcaktimeve ligjore në rrugë elektronike, do të shterohet me kthim përgjigje brenda afatit të parashikuar nëLigjin e sipërcituar.  Vlerësoj se në lidhje me kërkesën time për informacion, nuk është nevoja e paraqitjes së formularit tip "kërkesë për informacion", dhe paraqitja e kartës së identitetit. Pasi nuk hyn në sferën e atyre kërkesave që kërkojnë të zbatohet me patjetër identifikimi apo/dhe formulari bashkangjitur, ***referuar VENDIMIT Nr. 716, Datë 06.12.2023 “PËR MIRATIMIN E UDHËZUESIT STANDARD TË MARRËDHËNIEVE TË GJYKATAVE ME PUBLIKUN DHE MEDIAN”***.  E cila në nenin 9 të saj parashikon se:  "1.   ***Të dhënat që vihen në dispozicion pa kërkesë përfshijnë informacione apo dokumente të cilat nuk ndalohen me ligj të bëhen publike.***  2. ***Konsiderohen të dhëna që vihen në dispozicion pa kërkesë, të dhënat e parashikuara në nenin 6, pika 3 të këtij udhëzuesi.***  3.  Përveç formave bashkëkohore të komunikimit të parashikuara në nenin 6, pika 2 të këtij udhëzuesi, këto të dhëna vihen në dispozicion edhe duke plotësuar një formular aplikimi. Formulari është i aksesueshëm lehtësisht në faqen e internetit të gjykatës, ose fizikisht në sportelet e shërbimit ndaj publikut në gjykatë. Formulari mund të dërgohet edhe online, kur ky shërbim ofrohet nga gjykata përkatëse".  **Neni 6, pika 3, i këtij vendimi parashikon se:**  1.   Me qëllim ofrimin e informacionit të duhur për qasjen në drejtësi, format bashkëkohore të komunikimit, krahas Programit të Transparencës, ofrojnë informacion të detajuar mbi: (...) f)      Paditë e regjistruara, që përfshin kohën e regjistrimit, palët në gjykim (të anonimizuara), llojin e çështjeve, bazën ligjore, gjyqtarin e çështjes, datën dhe orën e seancës gjyqësore, statusin e gjykimit të çështjes dhe përfundimin e saj;  j)  (...) **Kohëzgjatjen mesatare të çështjeve, raportet vjetore të performancës dhe   evidencat periodike statistikore** (...)"  Sa më sipër, kuptohet mjaft qartë se informacioni i kërkuar nga ana ime mbi numrin e cështjeve që janë të regjistruara në pritje për gjykim, në gjykatën tuaj, (e dhënë statistikore) hyn në nenin 6, pika 3, dhe nenit 9, te vendimit te sipercituar.  Megjithatë, bashkëngjitur gjeni formularin tip "kërkesë për informacion; kartën e ID.  Në përgjigje suajës, dërguar me e-mail në datën \*\*\*\*\*, në adresën elektronike të Zyrës për Marrëdhëniet me Publikun dhe Median të Gjykatës Administrative të Apelit, [zmp.administrativeapelit@gjykata.gov.al](mailto:zmp.administrativeapelit@gjykata.gov.al), e protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju bëjmë me dije se:  Bazuar në raportimet tre-mujore të Gjykatës Administrative të Apelit, dërguar zyrtarisht Këshillit të Lartë Gjyqësor, rezultojnë të dhënat statistikore si më poshtë:   * -Nr. i ҫështjeve administrative në shqyrtim deri më datë 30.06.2024 = 23 384;   Raportimi tre-mujor pasardhës i Gjykatës Administrative të Apelit, për periudhën 01.07.2024 – 30.09.2024, i dërgohet zyrtarisht Këshillit të Lartë Gjyqësor brenda datës 20 tetor 2024.  Bashkëlidhur po ju percjellim raportimin tre-mujor:  -format i raportimit për periudhën 01.04.2024– 30.06.2024;  ku do të gjeni të dhëna statistikore edhe më të detajuara në funksion të transparencës së informimit.  Së fundi, në ndihmesë të punimit tuaj kërkimor, po ju vemë në dispozicion në format elektronik edhe materialet statistikore si në vijim:  -“Analiza vjetore e Gjykatës Administrative të Apelit viti 2021” (për periudhën 2016 - 2021);  -“Analiza vjetore e Gjykatës Administrative të Apelit viti 2022”;  -“Analiza vjetore e Gjykatës Administrative të Apelit viti 2023”;  të cilat, në përputhje me programin institucional të transparencës, publikohen rregullisht në faqen zyrtare të Gjykatës Administrative të Apelit (<https://gjykata.gov.al/gjykata-administrative-e-apelit/gjykata-administrative-e-apelit/njoftime-p%C3%ABr-median/>), (<https://gjykata.gov.al/gjykata-administrative-e-apelit/gjykata-administrative-e-apelit/njoftime-p%C3%ABr-median/>), ashtu sikurse çdo informacion dhe dokument tjetër publik që mund të aksesohet lehtësisht nga ana juaj në faqen zyrtare të kësaj Gjykate. | E plotë | Nuk ka |
| 2 | 27.09.2024 | Përcjellje për kompetencë.  Kërkesë për informacion. | 03.10.2024 | Pranë Këshillit të Lartë Gjyqësor është përcjellë kërkesa për informacion e \*\*\*\*\*, regjistruar me numër rendor \*\*\*\*\* në regjistrin përkatës të kërkesave dhe përgjigjeve, si dhe me aktin nr. \*\*\*\*\* prot., datë \*\*\*\*\*, në të cilin ka parashtruar kërkesë për informacion lidhur me çështjet e mëposhtme:  1.Statistika për numrin e çështjeve civile me palë gazetarë/punonjës të medias për periudhën 1 janar-1 shtator 2024, të ndara sipas neneve 617 “Publikimet mashtruese ose të pasakta”, 625 “Përgjegjësia për dëmin jopasuror”, 647/a të Kodit Civil.  2.Statistika për numrin e çështjeve penale me palë gazetarë/punonjës të medias për periudhën 1 janar -1 shtator 2024, të ndara sipas neneve 119 “Fyerja”, 120 “Shpifja”, 121 “Ndërhyrje të padrejta në jetën private”, 143/b “Mashtrim kompjuterik”, 186/a “Falsifikim kompjuterik”, të Kodit Penal.  3.Vendimarrje përkatëse për këto çështje: vendime dënimi, pafajësie, pranim apo rrëzim padie.  4.Informacion mbi numrin e çështjeve të reja për vitin 2024 dhe informacion për sa çështje janë të mbartura.  5.Informacion mbi faktin nëse disponohet një regjistër të dhënash mbi gazetarët dhe punonjësit e mediave ku regjistrohen rastet e padive/çështjeve ndaj tyre.  Për sa më sipër, në kushtet kur informacioni i kërkuar nuk administrohet nga Këshilli i Lartë Gjyqësor, por nga vetë gjykatat, bazuar në nenin 12, pika 2, të Ligjit nr. 119/2014 “*Për të Drejtën e Informimit*”, të ndryshuar, ju përcjellim për trajtim kërkesën për informacion të \*\*\*\*\*. Duke ju falenderuar për bashkëpunimin, bashkëlidhur gjeni kopje të shkresës nr. \*\*\*\*\* prot., datë \*\*\*\*\*.  Në përgjigje Suajës, protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Përcjellje për kompetencë*”, ju bëjmë me dije se:  Përsa i takon pikës **1.** dhe pikës **3.**, nga verifikimet e kryera në Sistemin e Menaxhimit të Çëshjeve Gjyqësore (ICMIS) nuk rezulton që, gjatë periudhës 1 janar 2024 – 1 shtator 2024, të jetë paraqitur ndonjë ankim pranë Gjykatës Administrative të Apelit ndaj ndonjë vendimi të marrë në shkallë të tjera të gjykimit për çështje administrative me palë ndërgjyqëse persona fizikë me profesion gazetarë/punonjës të medias, me objekt lëndë shqyrtimi nga kjo Gjykatë.  Përsa i takon pikës **2.**, çështjet penale nuk përbejnë lëndë shqyrtimi nga ana e Gjykatës Administrative të Apelit.  Përsa i takon pikës **4.**, vetëm në lidhje me çështjet e mbartura, Gjykata Administrative e Apelit nuk është në gjendje të japë informacionin e kërkuar nga ana Juaj, pasi përpara dhjetor 2023 në Sistemin e Menaxhimit të Çështjeve Gjyqësore (ICMIS) të përdorur nga kjo Gjykatë nuk regjistroheshin të dhëna të drejtpërdrejta të lidhura me natyrën e veprimtarisë profesionale të palëve ndërgjyqëse.  Përsa i takon pikës **5.**, sqarohet se me shkresën përcjellëse nr. \*\*\*\*\* prot., datë \*\*\*\*\*, protokolluar pranë Gjykatës Administrative të Apelit me nr. \*\*\*\*\* prot., datë \*\*\*\*\*, Këshilli i Lartë Gjyqësor ka dërguar Manualin Udhëzues mbi zhvillimet që janë kryer për Sistemin e Menaxhimit të Çështjeve Gjyqësore (ICMIS), ku ndër të tjera është shtuar edhe **Rubrika “*Padi me palë gazetarë/përfaqësues mediash*”** për t’u plotësuar në momentin e regjistrimit të tyre nga nëpunësi civil gjyqësor përkatës. Falë plotësimit të saj, që kryhet rregullisht, vetë sistemi gjeneron të dhëna statistikore të detajuara, në formën e një regjistri elektronik, në lidhje me këto lloj padish, duke nisur nga periudha e sipërpërmendur. | E plotë | Nuk ka |
| 3 | 08.10.2024 | Kërkesë për informacion. | 11.10.2024 | Në Gjykatën e Shkallës së Parë të Juridiksionit të Përgjithshëm \*\*\*\*\* është duke u gjykuar çështja Nr. \*\*\*\*\* Regjistri Themeltar, datë regjistrimi \*\*\*\*\*, që i përket: Paditës \*\*\*\*\*, Të paditur \*\*\*\*\*, Objekti \*\*\*\*\*, Baza Ligjore \*\*\*\*\*. Çështja objekt gjykimi është pezulluar me qëllim përfundimin e çështjes “\*\*\*\*\*”, vendim që i përket palëve ndërgjyqëse: paditës \*\*\*\*\*, \*\*\*\*\*, e paditur \*\*\*\*\*, me objekt \*\*\*\*\*, çështje e regjistruar në datën \*\*\*\*\* në Gjykatën e \*\*\*\*\*. Me shkresën kthim përgjigje nga ana e Gjykatës së \*\*\*\*\*, u bë me dije se: Çështja administrative nr. \*\*\*\*\* Regjistri Themeltar, datë \*\*\*\*\* regjistrimi, me palë: paditës \*\*\*\*\*, \*\*\*\*\*, e paditur \*\*\*\*\*, me objekt \*\*\*\*\*, e cila është shqyrtuar në dhomë këshillimi nga Kolegji Administrativ në datën \*\*\*\*\* dhe me vendim nr. \*\*\*\*\* është vendosur: “*Prishjen e vendimit nr. \*\*\*\*\*, datë \*\*\*\*\* të Gjykatës Administrative të Apelit Tiranë dhe dërgimin e çështjes për rishqyrtim në Gjykatën Administrative të Apelit Tiranë*”.  Kërkojmë nga ana juaj të na vendoset në dispozicion informacioni për fazën e gjykimit në të cilën ndodhet çështja e sipërcituar, për shkak se nga ky vendim ndërvaret çështja objekt gjykimi.  Në përgjigje Suajës, dërguar me e-mail në datën \*\*\*\*\*, në adresen elektronike të Zyrës për Marrëdhëniet me Publikun dhe Median [zmp.administrativeapelit@gjykata.gov.al](mailto:zmp.administrativeapelit@gjykata.gov.al) dhe në atë të Koordinatorit për të Drejtën e Informimit të Gjykatës Administrative të Apelit [vilma.yzo@gjykata.gov.al](mailto:vilma.yzo@gjykata.gov.al), e protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju bëjmë me dije se:  Nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr. \*\*\*\*\* *Regjistri Themeltar****,*** *datë \*\*\*\*\* Regjistrimi*, me palë:  PADITËS: \*\*\*\*\*  E PADITUR: \*\*\*\*\* OBJEKTI: \*\*\*\*\*.  Rezulton që më datë \*\*\*\*\* trupa gjyqësore e Gjykatës Administrative të Apelit ka shqyrtuar në dhomë këshillimi çështjen administrative në fjalë dhe me Vendim nr. \*\*\*\*\*, datë \*\*\*\*\*, ka vendosur:  “*1. Ndryshimin e vendimit nr. \*\*\*\*\*, datë \*\*\*\*\* të Gjykatës së Rrethit Gjyqësor \*\*\*\*\* dhe rrëzimin e padisë.*  *2. Shpenzimet gjyqësore lihen në ngarkim palës paditëse.*  *3. Kundër këtij vendimi, mund të bëhet rekurs pranë Kolegjit Administrativ të Gjykatës së Lartë brenda 30 ditëve nga e nesërmja e njoftimit të vendimit të arsyetuar”.*  Bashkëlidhur, po ju përcjellim kopje të Vendimit nr. \*\*\*\*\*, datë \*\*\*\*\*, të Gjykatës Administrative të Apelit, në format elektronik. | E plotë | Nuk ka |
| 4 | 14.10.2024 | Kërkesë për informacion. | 18.10.2024 | Duke u mbeshtetur në Ligjin nr. 119/2014 “*Për të Drejtën e Informimit*” dhe në përputhje me nenet e këtij ligji, i cili rregullon të drejtën e njohjes me informacionin që prodhohet ose mbahet nga autoritetet publike, ju drejtohemi me këtë kërkesë për të marrë informacionin e mëposhtëm dhe vënien në dispozicion të:  -Vendimit për rikthimin e koncesionit të segmentit \*\*\*\*\* i anulluar nga qeveria për mungesë fondesh.  Bazuar në detyrimet ligjore për transparencë dhe në të drejtën e qytetarëve për t’u informuar, presim të na mundësoni informacionin e kërkuar brenda afatit të përcaktuar nga legjislacioni në fuqi. Emisioni “\*\*\*\*\*”.  Në përgjigje suajës, dërguar me e-mail në datën \*\*\*\*\* në adresën elektronike të Zyrës për Marrëdhëniet me Publikun dhe Median të Gjykatës Administrative të Apelit, ([zmp.administrativeapelit@gjykata.gov.al](mailto:zmp.administrativeapelit@gjykata.gov.al)), protokolluar pranë nesh me Nr. \*\*\*\*\* Prot. Dt. \*\*\*\*\*, me lëndë “*Kërkesë për informacion*”, po ju përcjellim në format elektronik e në formë të anonimizuar:  -Vendim Nr.\*\*\*\*\* Dt. \*\*\*\*\* të Gjykatës Administrative të Apelit që i përket çështjes administrative me:  PADITËSA: \*\*\*\*\*, \*\*\*\*\*.  E PADITUR: \*\*\*\*\*.  PERSON I TRETË**: \*\*\*\*\*.**  OBJEKTI: \*\*\*\*\*.  Ky vendim është nxjerrë nga Sistemi i Menaxhimit të Çështjeve Gjyqësore (ICMIS) të përdorur nga Gjykata Administrative e Apelit. | E plotë | Nuk ka |
| 5 | 17.10.2024 | Kërkesë për informacion. | 21.10.2024 | Duke u mbeshtetur në Ligjin nr. 119/2014 “*Për të Drejtën e Informimit*” dhe në përputhje me nenet e këtij ligji, i cili rregullon të drejtën e njohjes me informacionin që prodhohet ose mbahet nga autoritetet publike, ju drejtohemi me këtë kërkesë për të marrë informacionin e mëposhtëm dhe vënien në dispozicion të:  -Vendimit për rikthimin e koncesionit të segmentit \*\*\*\*\* i anulluar nga qeveria për mungesë fondesh.  Bazuar në detyrimet ligjore për transparencë dhe në të drejtën e qytetarëve për t’u informuar, presim të na mundësoni informacionin e kërkuar brenda afatit të përcaktuar nga legjislacioni në fuqi. Emisioni “\*\*\*\*\*”.  Në përgjigje suajës, dërguar me e-mail në datën \*\*\*\*\*, në adresën elektronike të Zyrës për Marrëdhëniet me Publikun dhe Median të Gjykatës së Apelit Administrativ, ([zmp.administrativeapelit@gjykata.gov.al](mailto:zmp.administrativeapelit@gjykata.gov.al)), protokolluar me Nr.\*\*\*\*\* Prot. Dt.\*\*\*\*\*, ju është komunikuar më datë \*\*\*\*\*, në format elektronik (pas nxjerrjes nga Sistemi i Menaxhimit të Çështjeve Gjyqësore (ICMIS) dhe anonimizimit):  -Vendimi Nr.\*\*\*\*\* Dt. \*\*\*\*\* i Gjykatës së Apelit Administrativ, që i përket çështjes administrative, me:  PADITËSA: **\*\*\*\*\*, \*\*\*\*\*.**  E PADITUR:\*\*\*\*\*.  PERSON I TRETË: **\*\*\*\*\*.**  OBJEKTI: \*\*\*\*\*.  Në mungesë të gjyqtarit të medias përgjatë periudhës 16-18.10.2024, vendimi me të dhënat e sipërcituara, u përcoll me porosi të tij, në adresën tuaj, nga Znj. \*\*\*\*\*, në cilësinë e Koordinatorit për të Drejtën e Informimit.  Në vijim të plotësimit të kësaj praktike, në cilësinë e gjyqtarit të medias, vlerësoj t’ju bëj me dije se, përpunimi i saj u realizua, pavarësisht se kërkesa lidhej me pajisjen me: “*Vendim për rikthimin e koncesionit të segmentit \*\*\*\*\* i anulluar nga qeveria për mungesë fondesh*”.  Në kushtet kur jeni pajisur tashmë me një kopje zyrtare të vendimit, luteni të vëreni se:  -Gjykata nuk ka disponuar me vendim *për rikthim të koncesionit të segmentit \*\*\*\*\*;*  -Qeveria nuk e ka anulluar këtë segment për mungesë fondesh.  Sikurse parashtrohet në pjesën përshkruese të vendimit, dhënia e këtij segmenti me koncesion nuk është anulluar nga qeveria, por është ndërprerë nga Autoriteti Kontraktor/\*\*\*\*\*.  Pikërisht vendimi i ndërprerjes së dhënies së këtij segmenti me koncesion, rezulton të jetë bërë shkak për lindjen e konfliktit mes palëve ndërgjyqëse, duke investuar gjykatën me padi e duke kërkuar nëpërmjet saj:  “- *Anullimin/shfuqizimin e urdhrit nr.\*\*\*\*\* datë \*\*\*\*\* të \*\*\*\*\* për ndërprerjen e dhënies së koncesionit/partneriteti publik-privat për Projektin \*\*\*\*\*;*  ***-*** *Detyrimin e palës së paditur \*\*\*\*\* për përgatitjen e projekt akteve për shqyrtim në \*\*\*\*\* “Për miratimin e kontratës së koncesionit/PPP” ndërmjet Republikës së Shqipërisë të përfaqësuar nga \*\*\*\*\* me \*\*\*\*\* për ndërtimin dhe mirëmbajtjen e rrugës\*\*\*\*\*, projekt aktin, relacionin shpjegues, mendimet e ministrave dhe të drejtuesve të institucioneve të interesuara, kontratën sipas përcaktimeve në kreun VI, paraqitja e projekt akteve për shqyrtim \*\*\*\*\* të vendimit me nr.\*\*\*\*\*, datë \*\*\*\*\* “Për miratimin e rregullores së\*\*\*\*\**”.  Me vendimin që tashmë keni edhe ju në dispozicion, Gjykata e Apelit Administrativ, duke e pranuar padinë, **nuk ka urdhëruar rikthimin e koncesionit**, por ka detyruar \*\*\*\*\*, *të vijojë veprimet administrative për t’i përcjellë \*\*\*\*\* për miratim, draft kontratën koncesionare/PPP “Për ndërprerjen e dhënien e koncesionit/partneritetit publik privat për projektin \*\*\*\*\*”*.  Në pjesën arsyetuese (faqe 43-45), Gjykata e Apelit Administrativ ka vërejtur se:  “*Gjykata Administrative e Apelit, në përmbledhje të situatës faktike dhe ligjore vlerëson se, në kuptim të përmbajtjes së Nenit 22 të Ligjit Nr.125/2013 (cituar më lart), procedura e dhënies me koncesion/partneritet publik privat, që ka nisur me publikimin e njoftimit të kontratës, përfundon me kryerjen nga autoriteti kontraktor, të këtyre dy veprimeve:*  *-ose publikimit të njoftimit të fituesit për dhënien e kontratës;*  *-ose disponimit të vendimit për ndërprerjen e procedurës së dhënies së kontratës.*  *Ndërsa në kuptim të Nenit 33 të VKM-së Nr. 634/2014 “Pavlefshmëria e ofertës dhe dështimi i procedurës së tenderit”, procedura do të konsiderohet jo e suksesshme, kur:*  *-asnjë nga ofertat e dorëzuara nuk i përmbush kërkesat e kërkesës për propozime;*  *-autoriteti kontraktues vendos që asnjë nga ofertat e dorëzuara nuk jep zgjidhje të pranueshme financiarisht apo teknikisht;*  *-\*\*\*\*\* nuk miraton kontratën e koncesionit.*  *Sipas Nenit 34 të VKM-së Nr. 634/2014: “Kontrata e koncesionit/PPP hyn në fuqi pas miratimit nga \*\*\*\*\*.*  *Gjykata Administrative e Apelit vëren se, në kuptim të përmbajtjes së dispozitave të sipërcituara ligjore e nënligjore, në rastin kur autoriteti kontraktor njofton fituesin për dhënien e kontratës, atëhere procedura rezulton e përfunduar për shkak të të vlerësuarit të saj e sukseshme deri në këtë fazë, çka dikton përcjelljen nga autoriteti kontraktor në \*\*\*\*\*, të draft kontratës.*  *\*\*\*\*\* mund të mos e miratojë draft kontratën që i përcillet për miratim nga autoriteti kontraktor.*  *Por procedura e dhënies me koncesion/partneritet publike privat përfundon me vendim të autoritetit kontraktor për ndërprerjen e saj, por vetëm nëse nuk ka ende publikim të njoftimit të fituesit për dhënien e kontratës.*  *Për sa më sipër rezulton se procedura e dhënies me koncesion mund të konsiderohet jo e suksesshme:*  *-ose nga autoriteti kontraktor, pa kaluar në fazën e njoftimit të fituesit për dhënien e kontratës;*  *-ose nga \*\*\*\*\*, pasi këtij të fundit i përcillet nga autoriteti kontraktor draft kontrata për miratim.*  *Gjykata Administrative e Apelit tërheq vëmendjen mbi faktin se, pas publikimit të njoftimit të fituesit për dhënien e kontratës, e vetmja çështje që mbetet për t’u zgjidhur është fakti nëse do të ketë ose jo një kontratë koncesioni/partneriteti publik privat, për t’ia dhënë fituesit, shpallur i tillë paraprakisht.*  *Thënë ndryshe, përfundimi i procedurës së dhënies me koncesion/partneritet publik privat përbën fazën e kësaj procedure nëpërmjet të cilës autoriteti kontraktor konfirmon fituesin për dhënien e kontratës.*  *Deri në këtë fazë kemi një fitues të konfirmuar për dhënien e kontratës, por nuk kemi ende një kontratë, pra kemi vetëm fituesin konkret, të një kontrate potenciale koncesioni.*  *Në këtë kontekst, nëse procedura e dhënies me koncesion/partneritet publik privat ka nisur me publikimin e njoftimit të kontratës dhe ka përfunduar me publikimin e njoftimit të fituesit për dhënien e kontratës, autoriteti kontraktor nuk mundet më të disponojë akte që shënojnë përfundimin e procedurës/të vlerësuarit e saj të pasuksesshme, përsa kohë që nuk mund të urdhërohet ndërprerja e një procedure që në fakt ka përfunduar për autoritetin kontraktor.*  *Përkundër kufijve të mësipërm ligjorë të disponimit, pala e paditur/autoriteti kontraktor rezulton të ketë ndërhyrë nëpërmjet aktit objekt gjykimi, në momentin kur:*  *-kishte përfunduar procedura e dhënies me koncesion, nëpërmjet njoftimit të fituesit për dhënien e kontratës;*  *-ishte përgatitur draft kontrata, për t’ia përcjellë për miratim \*\*\*\*\*.*  *Rrjedhimisht, nëpërmjet aktit objekt gjykimi, autoriteti kontraktor rezulton të ketë ndërprerë procedurën e dhënies së koncesionit/partneritetit publik privat për projektin “\*\*\*\*\*”, pavarësisht se në momentin e disponimit të këtij akti:*  *-ishte publikuar njoftimi i fituesit për dhënien e kontratës (Neni 22 i Ligjit Nr.125/2013);*  *-draft kontrata lipsej dërguar për miratim \*\*\*\*\* (Nenet 33 dhe 34 të VKM-së 634/2014).*  *Gjykata Administrative e Apelit vëren se i vetmi organ legjitim për t’u shprehur në këtë fazë mbi të qenurit ose jo të suksesshme të procedurës së dhënies me koncesion, mbetej \*\*\*\*\*, nëpërmjet miratimit ose jo të draft kontratës koncensionare, e cila lipsej përcjellë këtij të fundit nga \*\*\*\*\*, çka nuk rezulton në rastin konkret dhe që përbën objektin e padisë.*  *Në këtë kontekst \*\*\*\*\* rezulton të ketë konsideruar të pasukseshme, pra të ketë ndërprerë një procedurë koncensioni, edhe pse me fitues të konfirmuar prej saj, në vend që të përmbushte në këtë fazë detyrimin e vetëm* ***për t’i përcjellë \*\*\*\*\* draft kontratën për miratim, si organ kompetent për vlerësimin si të suksesshme ose jo, të të gjithë procedurës.***  *Gjykata Administrative e Apelit tërheq vëmendjen mbi faktin se, përsa kohë procedura e dhënies me koncesion kishte nisur dhe kishte përfundur në momentin e disponimit të urdhrit Nr.\*\*\*\*\* Dt.\*\*\*\*\* të \*\*\*\*\* (objekt gjykimi), ishte detyrë dhe përgjegjësi e \*\*\*\*\* që, vërejtjet e saj t’i parashtronte në fazën e vlerësimit në \*\*\*\*\* të të qenurit ose jo të sukseshme të procedurës së dhënies me koncesion, në përputhje edhe me Ligjin Nr.9000, datë 30.1.2003 “Për organizimin dhe funksionimin e \*\*\*\*\*”*.  Duke ju falenderuar që u bëtë i pari subjekt që kërkuat zyrtarish pajisjen me këtë vendim gjyqësor, edhe pse shumë është shkruar pa e kërkuar atë zyrtarisht, kam besim se publiku do të informohet në përputhje me përmbajtjen e tij. Për çdo informacion të mëtejshëm mos hezitoni të na kontaktoni. | E plotë | Nuk ka |
| 6 | 22.10.2024 | Kërkesë për informacion. | 24.10.2024  25.10.2024  24.10.2024  25.10.2024 | Së pari ju falenderojmë për përgjigjen tuaj në kohë. Duke u mbeshtetur në Ligjin nr. 119/2014 “*Për të Drejtën e Informimit*” dhe në përputhje me nenet e këtij ligji, i cili rregullon të drejtën e njohjes me informacionin që prodhohet ose mbahet nga autoritetet publike, ju drejtohemi me këtë kërkesë për të marrë informacionin e mëposhtëm dhe vënien në dispozicion të:  -Urdhrit nr. \*\*\*\*\*, datë \*\*\*\*\* të \*\*\*\*\* për ndërprerjen e koncesionit/partneritetit publik-privat për projektin \*\*\*\*\*. Bazuar në detyrimet ligjore për transparencë dhe në të drejtën e qytetarëve për t’u informuar, presim të na mundësoni informacionin e kërkuar brenda afatit të përcaktuar nga legjislacioni në fuqi. Emisioni “\*\*\*\*\*”.  Në përgjigje suajës, dërguar me e-mail në datën \*\*\*\*\* në adresën elektronike të Koordinatorit për të Drejtën e Informimit të Gjykatës Administrative të Apelit, ([vilma.yzo@gjykata.gov.al](mailto:vilma.yzo@gjykata.gov.al)), protokolluar pranë nesh me Nr.\*\*\*\*\* Prot. Dt. \*\*\*\*\*, me lëndë “Kërkesë për informacion”, ju bëjmë me dije se:  -Dosja gjyqësore, që i përket vendimit të cilin jua vumë në dipozicion më datë \*\*\*\*\*, është dorëzuar në Kryesekretarinë e Gjykatës Administrative të Apelit më datë \*\*\*\*\*;  Mbi rekursin e datës \*\*\*\*\* të \*\*\*\*\*, kundër këtij vendimi, dosja rezulton t’i jetë përcjellë për shqyrtim Gjykatës së \*\*\*\*\*, më datë \*\*\*\*\*;  -Gjykata e \*\*\*\*\* rezulton të ketë disponuar Vendimin Nr.\*\*\*\*\* Dt.\*\*\*\*\*, i cili nuk gjendet në faqen zyrtare të kësaj gjykate;  -Më datë \*\*\*\*\*, Gjykata e \*\*\*\*\*, rezulton t’ia ketë përcjellë dosjen gjyqësore Gjykatës Administrative të Shkallës së Parë \*\*\*\*\*, për arkivim.  -Në kushtet kur dosja gjyqësore në të cilin është administruar në cilësinë e aktit provues edhe Urdhri Nr.\*\*\*\*\* datë \*\*\*\*\* i \*\*\*\*\*, ndodhet e arkivuar tashmë në Gjykatën Administrative të Shkallës së Parë \*\*\*\*\*, më datë \*\*\*\*\* i kemi kërkuar kësaj të fundit të na përcjellë kopje të këtij akti, **kërkesë lidhur me të cilën mbetemi në pritje**.  Në vijim të shkresës nr. \*\*\*\*\* Prot. Dt. \*\*\*\*\* të Gjykatës Administrative të Apelit, me lëndë “Kthim përgjigje”, bashkëlidhur po ju përcjellim:  -kopje të urdhrit nr. \*\*\*\*\* datë \*\*\*\*\* të \*\*\*\*\* për ndërprerjen e dhënies së koncesionit/partneriteti publik privat për Projektin \*\*\*\*\*;  dërguar nga Gjykata Administrative e Shkallës së Parë \*\*\*\*\* me shkresën nr. \*\*\*\*\* Prot. Dt. \*\*\*\*\* e protokolluar në Gjykatën Administrative të Apelit me nr. \*\*\*\*\* Prot. Dt.\*\*\*\*\*. | E plotë | Nuk ka |
| 7 | 05.11.2024 | Kërkesë për informacion. | 05.11.2024 | Duke ju falenderuar për bashkëpunimin, Televizioni \*\*\*\*\* kërkon nga ana Juaj (Gjykatës) informacion lidhur me zbardhjen e një vendimi të shpallur nga gjyqtarët \*\*\*\*\*, \*\*\*\*\*, \*\*\*\*\*, me palë \*\*\*\*\* dhe \*\*\*\*\* (masë sigurimi padie). Bazuar në të drejtën për informim, kërkojmë të dhëna lidhur me kohën e zbardhjes së vendimit.  Në përgjigje suajës, dërguar me e-mail në datën \*\*\*\*\* në adresat elektronike të Zyrës për Marrëdhëniet me Publikun dhe Median dhe të Koordinatorit për të Drejtën e Informimit të Gjykatës Administrative të Apelit, protokolluar me Nr.\*\*\*\*\* Prot. Dt.\*\*\*\*\* (Nr.\*\*\*\*\* Prot. Dt.\*\*\*\*\* i Regjistrit të Kërkesë Përgjigjeve), me lëndë “Kërkesë për informacion”, ju bëjmë me dije se:  Në Gjykatën Administrative të Apelit rezulton të jetë regjistruar çështja administrative Nr. \*\*\*\*\* Dt.\*\*\*\*\*, me:  PADITËSE: \*\*\*\*\*.  E PADITUR: \*\*\*\*\*.  OBJEKTI: **\*\*\*\*\*.**  Lidhur me kërkesën për marrje mase sigurimi padie, Gjykata Administrative e Shkallës së Parë \*\*\*\*\*, rezulton të ketë disponuar Vendimin Nr.\*\*\*\*\* Regjistri Themeltar Dt.\*\*\*\*\*, që konsiston në:  “- *Pranimin e kërkesës për sigurimin e padisë.*  *- Pezullimin e zbatimit të veprimit tjetër administrativ, shkresës Nr.\*\*\*\*\* Prot, datë \*\*\*\*\* të \*\*\*\*\*..*  *- Kundër këtij vendimi lejohet ankim i veçantë në Gjykatën Administrative të Apelit Tiranë duke filluar nga e nesërmja e njoftimit të vendimit të arsyetuar*”.  Gjykata Administrative e Apelit, me Vendim Nr. \*\*\*\*\* Dt. \*\*\*\*\*, ka disponuar me:  *“- Ndryshimin e vendimit nr.\*\*\*\*\* Regjistri Themeltar datë \*\*\*\*\*, të Gjykatës Administrative të Shkallës së Parë \*\*\*\*\* dhe refuzimin e kërkesës për marrjen e masës së sigurimit të padisë.*  *- Kundër këtij vendimi lejohet rekurs i veçantë në Kolegjin Administrativ të Gjykatës së Lartë Tiranë, brenda 5 ditëve duke filluar ky afat nga e nesërmja e komunikimit të vendimit të arsyetuar”*.  Nga verifikimet e kryera rezulton se vendimi i arsyetuar është dorëzuar në Kryesekretarinë e Gjykatës Administrative të Apelit, më datë \*\*\*\*\*.  Kjo e fundit po kryen veprimet përkatëse për komunikimin e tij palëve ndërgjyqëse, sipas përcaktimeve ligjore. | E plotë | Nuk ka |
| 8 | 12.11.2024 | Kërkesë për takim. | 18.11.2024 | Nga \*\*\*\*\*, lindur në \*\*\*\*\* më \*\*\*\*\*, diplomuar në \*\*\*\*\*, në vitin \*\*\*\*\*, Fakulteti \*\*\*\*\*. Dalë në pension në \*\*\*\*\*, me nr. Kartele pensioni \*\*\*\*\*. Banues në \*\*\*\*\*, me cel. Nr. \*\*\*\*\*. Me besimin në mirëkuptimin tuaj, kërkoj një takim të mundshëm për njohjen e vështirësisë së punës. Sqarimet përkatëse do të preferoja t’i trajtojmë drejtpërdrejt në takimin e mundësuar nga Ju.  Në përgjigje suajës protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për takim*”, ju bëjmë me dije se:  *Së pari*, nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr. *\*\*\*\*\* Regjistri Themeltar, datë \*\*\*\*\**, me palë:  PADITËS: \*\*\*\*\*.  E PADITUR: \*\*\*\*\*.  OBJEKTI: **\*\*\*\*\*.**  Për shkak të caktimit të dy gjyqtarëve me skemë delegimi pranë Gjykatës Administrative të Apelit, me Vendim nr. 42, datë 14.10.2024 “*Për caktimin e gjyqtarëve në përbërje të trupave gjykuese në Gjykatën Administrative të Apelit*” të Këshillit të Gjykatës është vendosur që të gjitha çështjet administrative të regjistruara gjatë periudhës janar 2018 - tetor 2024,për të cilat nuk janë kryer veprime apo shpallur për gjykim nga gjyqtarët, t'i nënshtrohen procesit të rishortimit elektronik.  Me shortin elektronik të datës **\*\*\*\*\*** ҫështja e sipërpërmendur i ka kaluar për shqyrtim gjyqtares relatore, **\*\*\*\*\*.** Trupi gjykues përbëhet nga gjyqtarët: \*\*\*\*\* (Relatore), \*\*\*\*\* (Anëtare), \*\*\*\*\* (Anëtare).  *Së dyti*, për sa i përket kërkesës tuaj për t’u pritur në takim nga Zëvendëskryetari i Gjykatës Administrative të Apelit \*\*\*\*\*\*, ju sjellim në vëmendje që Ligji nr.98/2016 “*Për organizimin e pushtetit gjyqësor në Republikën e Shqipërisë*”, i ndryshuar, neni 37, nuk parashikon mundësinë e takimeve të gjyqtarëve (në rastin konkret, të Zëvendëskryetarit të Gjykatës, i cili gjithashtu ushtron funksionin e gjyqtarit) me palët ndërgjyqëse/ankuese, kjo për të garantuar paanshmërinë në raport me gjykimin e ҫështjeve si dhe për të mënjanuar ҫdo lloj ndikimi të mundshëm, qoftë ky edhe në dukje, në raport me zgjidhjet e ҫështjeve gjyqësore.  *Së tret****i***, nga kërkesa juaj keni përcjellë nevojën për dhënie sqarimesh lidhur me objektin e çështjes në gjykim. Ju bëhet me dije se keni të drejtën ligjore për t’iu drejtuar gjyqtares relatore **\*\*\*\*\*** në formë shkresore, duke i parashtruar çdo sqarim dhe/ose shpjegim që ju e çmoni të volitshëm për shqyrtimin e çështjes. Gjithashtu, mbështetur e në zbatim të Vendimit nr. 78 datë 30.05.2019 të Këshillit të Lartë Gjyqësor, ju informojmë se keni të drejtën për të paraqitur një kërkesë për përshpejtim drejtuar relatores së çështjes, **\*\*\*\*\***, për të kërkuar shqyrtimin në një datë sa më të afërt të çështjes tuaj, duke i bashkëngjitur dhe materialin provues që vërteton interesat legjitime që ju cënohen nga një shqyrtim i vonuar i çështjes. Është kompetencë e relatorit për të vendosur nëse kërkesa juaj është e mbështetur në ligj dhe për të caktuar, nëse vendos për pranimin e kësaj kërkese, një datë sa më të afërt të shqyrtimit të çështjes. Të gjitha kërkesat për përshpejtim vlerësohen konform ligjit. | E plotë | Nuk ka |
| 9 | 18.12.2024 | Kërkesë për informacion. | 18.12.2024 | Në bazë të Ligjit nr. 119/2014, i ndryshuar, kërkojmë si informacion:  1.Vendimin e plotë të çështjes nr. \*\*\*\*\*, datë \*\*\*\*\* nga Gjykata Administrative e Apelit.  Shënim. Çështja nuk del në sistemin online të Gjykatës.  Në përgjigje të kërkesës për informacion, dërguar me e-mail në datën \*\*\*\*\* në adresat elektronike zyrtare të Gjykatës Administrative të Apelit,  e protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju bëjmë me dije se Gjykata Administrative e Apelit, për të siguruar një proces sa më transparent dhe një akses të gjerë publikut, ka hapur dhe përditëson faqen zyrtare të saj, <https://gjykata.gov.al/gjykata-administrative-e-apelit/gjykata-administrative-e-apelit>, ku çdokush mund të informohet në mënyrë të vazhdueshme mbi veprimtarinë e saj gjyqësore dhe administrative. Për Gjykatën Administrative të Apelit transparenca e veprimtarisë së saj mbetet një ndër angazhimet kryesore dhe ky është një prej motiveve më serioze të përpjekjeve tona për të përfshirë në këtë faqe zyrtare të internetit një informacion sa më të dobishëm, që do t’i vinte në ndihmë kujtdo që dëshiron ta marrë atë.  Në mbështetje e në zbatim të Ligjit nr. 119/2014 "*Për të drejtën e Infomimit*", i ndryshuar, dhe të Ligjit nr. 9878/2008 "*Për mbrojtjen e të dhënave personale*", i ndryshuar, në faqen zyrtare të Gjykatës Administrative të Apelit publikohen të gjitha vendimet gjyqësore, në formë të anonimizuar për publikun dhe median sipas parashikimeve ligjore në fuqi. Ndërsa palët ndërgjyqëse dhe/ose përfaqësuesit ligjorë të tyre pajisen edhe me kodin e anonimizimit të çështjeve për aksesim në të dhënat e tyre dhe vendimarrjet përkatëse në formë të paanonimizuar.  Ju falenderojmë për sinjalizimin e dërguar në lidhje me problemin e hasur në shfaqjen e të dhënave të çëshjes nr. **\*\*\*\*\*** në faqen zyrtare të Gjykatës Administrative të Apelit dhe në pamundësinë e aksesimit nga ana juaj, duke mos rezultuar palë ndërgjyqëse në çështjen në fjalë, të vendimit nr. \*\*\*\*\*, datë \*\*\*\*\* të Gjykatës Administrative të Apelit.  Ju bëjmë me dije se nga ana e Gjykatës Administrative të Apelit u morën menjëherë të gjitha masat e nevojshme, përmes Specialistit IT, për zgjidhjen e problematikave teknike të sipërpërmendura.  Nga ana e Specialistit IT u kryen të gjitha veprimet e verifikimet e nevojshme dhe, aktualisht, rezulton që përmes kërkimit në faqen zyrtare të Gjykatës Administrative të Apelit, në linkun <https://gjykata.gov.al/gjykata-administrative-e-apelit/gjykata-administrative-e-apelit/c%C3%ABshtjet-gjyq%C3%ABsore/c%C3%ABshtjet-administrative/>, gjenerohet informacioni përkatës i çështjes nr. **\*\*\*\*\***, si dhe, duke ndjekur hapat <Detaje> - <Vendimi Përfundimtar>, është e mundur të shkarkohet, në format pdf e në formë të anonimizuar, vendimi i arsyetuar nr. \*\*\*\*\*, datë \*\*\*\*\* i Gjykatës Administrative të Apelit, me të cilin  keni kërkuar të pajiseni.  Për lehtësi, bashkëlidhur po ju përcjellim vendimin e kërkuar të gjeneruar, në formën e parashikuar në ligj për publikun dhe median, nga faqja zyrtare e Gjykatës Administrative të Apelit. | E plotë | Nuk ka |
| 10 | 18.12.2024 | Kërkesë për informacion lidhur me zhvillimin e gjykimit administrativ. | 23.12.2024 | Pranë Gjykatës Administrative të Apelit është regjistruar çështja administrative me palë paditëse \*\*\*\*\* dhe palë të paditur \*\*\*\*\*, etj, me objekt \*\*\*\*\*. Mbi bazën e kërkesës sonë për përshpejtimin e gjykimit, Gjykata me Vendimin e datës \*\*\*\*\* ka pranuar përshpejtimin e gjykimit dhe caktimin e një date për shqyrtimin e saj në dhomë këshillimi. Ka rezultuar që deri më sot janë zhvilluar disa seanca në dhomë këshillimi joefektive për shkak të kërkesave për përjashtim apo për dorëheqje të gjyqtarëve, të paraqitura nga pala paditëse (dhe Ankuese në këtë gjykim) \*\*\*\*\*. Duke qenë se ka kaluar kohë e gjatë lidhur me zhvillimin e ecurisë së kësaj çështje, kërkojmë nga Gjykata dhënien e informacionit nëse ka datë për shqyrtimin e kësaj çështje, dhe nëse jo, lutem të caktoni një datë sa më të shpejtë, për shkak se kjo palë, në shkelje të hapur dhe abuzive me ligjin, vijon të kryejë veprime në dëm të palës së paditur, veprime të cilat mund të shmangen nëse gjykimi i kësaj çështje pranë Jush përfundon. Përsa më sipër, duke kuptuar dhe ngarkesën Tuaj voluminoze, besojmë dhe kemi pritshmëri që të vijoni në një kohë sa më të arsyeshme në caktimin e një seance dhe shqyrtimin përfundimtar të kësaj çështje gjyqësore.  Në përgjigje suajës në cilësinë e përfaqësuesit ligjor të palës së paditur **\*\*\*\*\***, dërguar me e-mail më datë \*\*\*\*\*, në adresën elektronike të Zyrës për Marrëdhëniet me Publikun dhe Median të Gjykatës Administrative të Apelit, [zmp.administrativeapelit@gjykata.gov.al](mailto:zmp.administrativeapelit@gjykata.gov.al), e protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* i Regjistrit të Kërkesë Përgjigjeve), me lëndë “*Kërkesë për informacion lidhur me zhvillimin e gjykimit administrativ*”, ju bëjmë me dije se:  Në Gjykatën Administrative të Apelit, më datë \*\*\*\*\* është regjistruar çështja administrative nr. \*\*\*\*\*, me:  PADITËS: \*\*\*\*\*.  TË PADITUR: \*\*\*\*\*.  PERSON I TRETË: \*\*\*\*\*.  OBJEKTI: \*\*\*\*\*.  Me rishortim elektronik të datës \*\*\*\*\*, për shkak të caktimit me skemë delegimi të dy gjyqtarëve në Gjykatën Administrative të Apelit, çështja administrative nr. \*\*\*\*\* i ka kaluar për shqyrtim gjyqtares relatore \*\*\*\*\*.  Trupi gjykues përbëhej nga gjyqtarët: \*\*\*\*\* (Relatore), \*\*\*\*\* (Anëtare), \*\*\*\*\* (Anëtar), sipas Vendimit nr.75, datë 25.10.2023 “*Për caktimin e gjyqtarëve në përbërje të trupave gjykuese në Gjykatën Administrative të Apelit*” të Këshillit të Gjykatës.  Në Gjykatën Administrative të Apelit është protokolluar Kërkesa Nr. \*\*\*\*\* Prot. Dt. \*\*\*\*\* e të paditurit \*\*\*\*\*, me objekt përshpejtimin e shqyrtimit të çështjes. Gjyqtarja relatore \*\*\*\*\* ka disponuar Vendimin Dt. \*\*\*\*\*, që konsiston në:  “*Pranimin e kërkesës për përshpejtimin e shqyrtimit të ҫështjes, të paraqitur nga pala e paditur \*\*\*\*\*;*  *- Përshpejtimin e shqyrtimit të ҫështjes gjyqësore me Nr. \*\*\*\*\* Regjistri Themeltar, datë regjistrimi \*\*\*\*\*.”*  Me Vendim nr.\*\*\*\*\*, datë \*\*\*\*\* “*Për pranimin e kërkesës për heqje dorë nga gjykimi*” të Zëvendëskryetarit të Gjykatës Administrative të Apelit është pranuar kërkesa për heqje dorë nga gjykimi i kësaj çështje administrative, paraqitur nga anëtarja e trupit gjykues, gjyqtare \*\*\*\*\*.  Dhoma e këshillimit e planifikuar për t’u zhvilluar më datë \*\*\*\*\* nuk ka qenë e mundur të zhvillohej për shkak të paraqitjes së kërkesës nga pala paditëse më datë \*\*\*\*\*, me objekt “*Përjashtim i gjyqtares relatore \*\*\*\*\* nga gjykimi i çështjes*”. Gjithashtu, për çështjen objekt gjykimi anëtarja e trupit gjykues, gjyqtare \*\*\*\*\*, ka paraqitur kërkesë për heqje dorë nga gjykimi i çështjes, kërkesë e cila është pranuar nga Zëvendëskryetari i Gjykatës me Vendimin Nr. \*\*\*\*\*, datë \*\*\*\*\*. Ndodhur në këto kushte dhoma e këshillimit është lënë pa veprime deri në vendimarrjen dhe veprimet procedurale përkatëse. Për sa më sipër, me porosi të kryesuesit të çështjes, seanca është mbajtur me shënim nga sekretarja gjyqësore për efekt dokumentimi në sistemin ICMIS, por është shënuar emri i gjyqtarit relator për efekt sistemi.  Me shortin elektronik të datës \*\*\*\*\*, në zëvendësim të anëtares së trupit gjykues gjyqtare \*\*\*\*\*, është caktuar gjyqtare \*\*\*\*\*.  Më datë \*\*\*\*\*, në përfundim të shqyrtimit në dhomë këshillimi të çështjes nr. \*\*\*\*\*, trupi gjykues, i përbërë nga gjyqtarët \*\*\*\*\* (Relatore), \*\*\*\*\* (Anëtar), \*\*\*\*\* (Anëtare), ka vendosur:  “*1. Shtyrjen e shqyrtimit të çështjes në dhomë këshillimi për shkak të paraqitjes së kërkesës me objekt “Përjashtimi i gjyqtares \*\*\*\*\* nga gjykimi i çështjes me Nr. \*\*\*\*\* Regj.Them. Dt. Regj \*\*\*\*\* nga kërkuesi \*\*\*\*\* depozituar më datë \*\*\*\*\*, dhe paraqitjes së kërkesës për heqje dorë nga gjykimi të anëtares së trupit gjykues, gjyqtare \*\*\*\*\*, për shkak se ka dhënë vendime lidhur me këtë çështje në fazën e shqyrtimit të masës së sigurimit të padisë në gjykimin në shkallë të parë.*  *2. Dhoma e këshillimit do të planifikohet në kuadër të ecurisë së procedurës së kërkesës për përjashtim gjyqtari të gjyqtares \*\*\*\*\* dhe kërkesës për heqje dorë të anëtares së trupit gjykues, gjyqtare \*\*\*\*\*.”*  Nga verifikimet e kryera rezulton se, në lidhje me Kërkesën nr. \*\*\*\*\* Regj. Them., datë \*\*\*\*\*, me objekt *“Përjashtimi i gjyqtares \*\*\*\*\* nga gjykimi i çështjes me Nr. \*\*\*\*\* Regj.Them. Dt. Regj \*\*\*\*\* nga kërkuesi \*\*\*\*\*”,* me Vendim nr. \*\*\*\*\*, datë \*\*\*\*\* Gjykata Administrative e Apelit me trup gjykues të përbërë nga gjyqtare \*\*\*\*\* ka disponuar si në vijim:  *“-Rrëzimin e kërkesës për përjashtimin e gjyqtares \*\*\*\*\* nga gjykimi i çështjes nr. \*\*\*\*\* Regjistri Themeltar, datë \*\*\*\*\* Regjistrimi.*  *-Ky vendim është i formës së prerë.*  *-Ky vendim t’i njoftohet palëve ndërgjyqëse dhe trupit gjykues*”.  Me Vendim nr. \*\*\*\*\*, datë \*\*\*\*\* “*Për pranimin e kërkesës për heqje dorë nga gjykimi*” të Zëvendëskryetarit të Gjykatës Administrative të Apelit është pranuar kërkesa për heqje dorë nga gjykimi i kësaj çështje administrative, paraqitur nga anëtarja e trupit gjykues, gjyqtare \*\*\*\*\*.  Me shortin elektronik të datës \*\*\*\*\*, në zëvendësim të anëtares së trupit gjykues gjyqtare \*\*\*\*\*, është caktuar gjyqtare \*\*\*\*\*.  Me Vendim datë \*\*\*\*\* “*Për pranimin e kërkesës për heqje dorë nga gjykimi*”, Nr. \*\*\*\*\* Prot., të Zëvendëskryetarit të Gjykatës Administrative të Apelit është pranuar kërkesa për heqje dorë nga gjykimi i kësaj çështje administrative, paraqitur nga anëtarja e trupit gjykues, gjyqtare \*\*\*\*\*.  Me shortin elektronik të datës \*\*\*\*\*, në zëvendësim të anëtares së trupit gjykues gjyqtare \*\*\*\*\*, është caktuar gjyqtare \*\*\*\*\*.  Aktualisht, trupi gjykues për shqyrtimin e çështjes së sipërpërmendur përbëhet nga gjyqtarët: \*\*\*\*\* (Relatore), \*\*\*\*\* (Anëtar), \*\*\*\*\* (Anëtare).  Pas dhomës së këshillimit të zhvilluar më datë \*\*\*\*\*, deri më sot, datë \*\*\*\*\*, nuk rezulton të jetë planifikuar nje datë e ardhshme e dhomës së këshillimit, pasi pritet vendimarrja e Zëvendëskryetarit të Gjykatës Administrative të Apelit në lidhje me kërkesën për heqje dorë nga gjykimi i çështjes në fjalë, paraqitur më datë \*\*\*\*\* nga anëtarja e trupit gjykues, gjyqtare \*\*\*\*\*.  Çdo informacion tjetër në lidhje me ҫështjen si dhe gjurmimin e ecurisë së mëtejshme të saj mund ta gjeni edhe në faqen zyrtare të Gjykatës Administrative të Apelit (<https://gjykata.gov.al/gjykata-administrative-e-apelit/gjykata-administrative-e-apelit/c%C3%ABshtjet-gjyq%C3%ABsore/c%C3%ABshtjet-administrative/>), duke përdorur kodet e mëposhtme:  Nr. i Çështjes:  \*\*\*\*\*.  Kodi i anonimizimit:  \*\*\*\*\*. | E plotë | Nuk ka |

1. *Numri rendor i kërkesave të regjistruara në Regjistrin e Kërkesave dhe Përgjigjeve.* [↑](#footnote-ref-1)
2. *Data e regjistrimit të kërkesës.* [↑](#footnote-ref-2)
3. *Përmbledhje e objektit të kërkesës duke u anonimizuar sipas parashikimeve ligjore në fuqi.* [↑](#footnote-ref-3)
4. *Data e kthimit të përgjigjes.* [↑](#footnote-ref-4)
5. *Përmbajtja e përgjigjes duke u anonimizuar sipas parashikimeve ligjore në fuqi.* [↑](#footnote-ref-5)
6. *Përgjigja jepet: E plotë/ E kufizuar/E refuzuar/E deleguar.* [↑](#footnote-ref-6)
7. *Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuara nga autoriteti publik.* [↑](#footnote-ref-7)